
ДО
ОБЩИНСКИ СЪВЕТ
ГР. БУРГАС


ДОКЛАДНА ЗАПИСКА

ОТ ДИМИТЪР НИКОЛОВ
КМЕТ НА ОБЩИНА БУРГАС

 
ОТНОСНО: Определяне на представител на Община Бургас в редовното Общо събрание на съдружниците на „Бургасинвест“ ООД, свикано на 17.06.2021 г. и определяне начина на гласуване на проекто-решенията, посочени в дневния ред.

УВАЖАЕМИ ОБЩИНСКИ СЪВЕТНИЦИ,

Моля, на основание чл. 64, ал. 7 от Правилника за  организацията и дейността на Общинския Съвет, неговите комисии и взаимодействието му с общинската администрация на Община Бургас, да да допуснете за разглеждане в насроченото за 26.05.2021 г. заседание на общинския съвет настоящата докладна записка. Мотивите за това са следните:
В Община Бургас постъпи покана вх. №70-00-3700/13.05.2021 г. за свикване на редовно Общо събрание на съдружниците на „Бургасинвест“ ООД, в която е посочено, че същото ще се проведе на 17 юни 2021 г. (четвъртък) от 14:00 ч., в гр. Бургас, ул. „Шейново“ № 8. В поканата е посочен и дневен ред, както следва:
1. Отчет и доклад на Управителния орган на дружеството за 2020 г. 
Проекто - решение: Приема отчета и доклада на Управителя за 2020 г.;
2. Вземане на решение за приемане на годишния финансов отчет за 2020г. на дружеството и обявяването му в Търговски регистър, воден към Агенция по вписванията. 
Проекто – решение: Приема ГФО за 2020 г. и взема решение същият да бъде обявен в Търговски регистър, воден към Агенция по вписванията;
3. Вземане на решение за разпределение на печалбата за финаннсовата 2020 г.
    Проекто – решение: Да не се разпределя дивидент;
4. Вземане на решение за закупуване на специализирана техника за нуждите на дружеството, на цена не по – висока от 50 000,00 лв. без ДДС. 
Проекто – решение: Общото събрание взема решение  дружеството да закупи специализирана техника, на цена не по – висока от 50 000,00 лв. без ДДС;
5. Вземане на решение за продажба на багер челен товарач марка Komatsu модел WB97S-5, с рег. № А 04166, цвят жълт, с номер на рама  KMTWB024E77F30213
 Проекто - решение: Общото събрание взема решение да бъде продаден  багер челен товарач марка Komatsu модел WB97S-5, с рег. № А 04166, цвят жълт, с номер на рама  KMTWB024E77F30213  при цени и условия, които управителят уговори, изцяло в интерес на дружеството. след провеждане на публично оповестен търг, по реда на РАЗДЕЛ VI от Наредбата за реда за придобиване, управление и разпореждане с общински имоти и вещи, при начална тръжна цена, равна на изготвената пазарна оценка и стъпка на наддаване 10%.
6. Вземане на решение за придобиване дяловете на Община Айтос, Община Камено, Община Несебър и Община Средец ОТ Община Бургас. 
Проекто – решение: Дава съгласие Община Бургас да придобие дяловете на Община Айтос, Община Камено, Община Несебър и Община Средец, по реда на чл. 129 от ТЗ.
Видно от представения гофишен финансов отчет за 2020г. и приложенията към него, „Бургасинвест“ ООД увеличава финансовия си резултат със 7 хил. лв., спрямо 2019г. и приключва годината с печалба от 22 хил.лв. Извършените инвестиции със собствени средства са в размер на 30 хил.лв. , като с цел разширяване обхвата на дейността е отправено предложение дружеството да не очислява дивидент за 2020г., за да инвестира в специализирана техника. 
Съгласно разпоредбата на чл. 21, ал. 1, т. 8 и т. 9 ЗМСМА, Общинският съвет приема решения, свързани с разпореждане с общинско имущество и  придобиване на акции и дялове в търговски дружества. 
Съгласно чл. 19 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, представителите на общината в общото събрание на търговските дружества, в които общината е съдружник или акционер, правят изявления, извършват действия и изразяват становища в общото събрание на съдружниците само след изрично решение на Общинския съвет, определящо съдържанието на изявленията, действията или становищата.
 Съгласно чл. 20 от Наредба за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, представителите на общината в търговските дружества, в които общината е съдружник или акционер, предлагат за одобрение от Общинския съвет проекто - решения по въпросите от предварително обявения дневен ред. 
В тази връзка е необходимо Общински съвет - Бургас да определи свой представител в Общото събрание и начина на гласуване по въпросите от предварително обявения дневен ред. 
В изпълнение Решение на Общински съвет – Бургас по т.19 от от Протокол № 18, проведено на 21.12.2020г., Община Бургас са отправени предложения към съдружниците на „Бургасинвест“ ООД, за закупуване на притежаваните от тях дялове. Към момента общинските съвети на общините Айтос, Камено, Несебър, Средец, и Царево са дали съгласие за извършване на продажбата Очакмат се отговори и от съдружниците Община Карнобат, Община Сунгурларе и Община Созопол. 

  Ето защо, на основание разпоредбата на чл. 21, ал. 1, т. 8 и т. 9 от Закона за местното самоуправление и местната администрация и чл.10, чл. 19 и чл. 20, т.1 от Наредбата за условията и реда за  упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, предлагам, Общински съвет Бургас да вземе следните
 
РЕШЕНИЯ:

І.  Определя …………………………………………… за представител/и на Община Бургас на насроченото редовно Общо събрание на съдружниците на „Бургасинвест“ ООД, ЕИК 102006848, което ще се проведе на 17 юни 2021 г. (четвъртък) от 14.00 ч. в административната сграда, находяща се в гр. Бургас, ул. „Шейново“ № 8.

	ІІ. Оправомощава представителят в общото събрание да гласува по предложения дневния ред, както следва: 
По т.1 от дневния ред: Приема отчета и доклада на Управителя за 2020 г. – „ЗА“;
По т.2 от дневния ред: Приема ГФО за 2020 г. и взема решение същият да бъде обявен в Търговски регистър, воден към АВ - „ЗА“;
По т.3 от дневния ред: Да не се разпределя дивидент – „ЗА“;
По т.4 от дневния ред: Общото събрание взема решение  дружеството да закупи специализирана техника, на цена не по – висока от 50 000,00 лв. без ДДС - „ЗА“; 
По т.5 от дневния ред: Общото събрание взема решение да бъде продаден  багер челен товарач марка Komatsu модел WB97S-5, с рег. № А 04166, цвят жълт, с номер на рама  KMTWB024E77F30213  при цени и условия, които управителят уговори, изцяло в интерес на дружеството. след провеждане на публично оповестен търг, по реда на РАЗДЕЛ VI от Наредбата за реда за придобиване, управление и разпореждане с общински имоти и вещи, при начална тръжна цена, равна на изготвената пазарна оценка и стъпка на наддаване 10%. - „ЗА“;
По т.6 от дневния ред: Дава съгласие Община Бургас да придобие дяловете на Община Айтос, Община Камено, Община Несебър, Община Средец и Община Царево, по реда на чл. 129 от ТЗ - „ЗА“;



Приложение: Покана вх. № 70-00-3700/13.05.2021г. и ГФО за 2020г.


ДИМИТЪР НИКОЛОВ
КМЕТ НА ОБЩИНА БУРГАС


Съгласували:
Красимир Стойчев
Зам.-кмет „Финанси, бюджет и икономика“

Ивелина Стратева
Директор на дирекция ИСД

Златина Георгиева

